Ерин Амброуз

**Ерин Амброуз** (родена на 30 април, 1994 година) е канадска професионална хокеарка која игра за Монтреал Викторија, хокеарски клуб кој е дел од Професионалната женска хокеарска лига (ПЖХЛ). Таа е и членка на женската национална репрезентација на Канада во хокеј на мраз. Своето деби со женската репрезентација на Канада во хокеј на мраз таа го имаше на Купот на 4 нации во 2014 година.

## Професионална кариера
На 11-годишна возраст, Амброуз се префрлила од АА во ААА машки хокеј, а во втората сезона беше именувана за капитен на тимот. Таа почнала да игра женски хокеј на мраз како 14-годишна девојка, во 2008 година. Се натпреварувала за Онтарио Блу на Националното првенство за жени под 18 години во 2008 година и учествуваше во сите пет натпревари. Онтарио Блу го освоила четвртото место на турнирот во Напани, Онтарио. Во 2009 година, била поканета да биде дела од Канадскиот национален тим за жени под 18 години. Била една од седумте дефанзивки, именувани во конечниот состав, што ја направио втора 15-годишничка (по соиграчката Кејли Фраткин) што се појавила во составот под 18 години. На 19 февруари, 2012 година, Амброуз станала лидер по поени на сите времиња меѓу дефанзивците во историјата на Провинциската женска хокеарска лига. Таа постигнала три поени на натпреварот против Мисисага Џуниор Чифс, надминувајќи ја Лаура Фортино.

### Колеџ
На 16 јануари, 2012 година, било објавено дека Амброуз се обврзала да се приклучи на програмата за женски хокеј на мраз на Кларксон Голден Најтс во есента, 2012 година. Амброуз била водечкиот стрелец меѓу сите дефанзивци во НЦАА, со освоени 36 поени. Нејзините 30 асистенции биле рекорд на програмата, додека нејзините 1.06 поени по натпревар ја направиле една од само трите играчи на „сините лајнери“ во НЦАА кои постигнуваат просек од најмалку еден поен по натпревар.

На почетокот на втората сезона, Амброуз постигнала четири и пет поени, вклучувајќи и хет-трикови во последователните натпревари. Ваквите настапи ги имала против РИТ Тајгерс и Сент Лоренс Скејтинг Сеинтс. Таа ја завршила сезоната како ко-добитничка на наградата за најдобар одбранбен играч на ЕЦАЦ.

Служејќи како помошник - капитен во нејзините јуниорски и сениорски сезони, нејзината  јуниорска сезона била обележана со запишување на 100-от бод во нејзината кариера со Голден Најтс. Со тоа, таа станала деветти играч во историјата на програмата што стигнала до клубот од векот. Тој подвиг го постигнала на 10 јануари, 2015 година, постигнувајќи гол во ремито 1:1 против конференцискиот ривал Корнел.

Во нејзината последна сезона, ги пропуштила првите девет натпревари поради повреда. И покрај неуспехот, таа постигнала 28 поени со 21 асистенција. Последниот гол во нејзината НЦАА кариера го постигнала на 5 март, 2016 година, против Колгејт Рејдерс. Таа, исто така, забележала две асистенции во натпреварот за учинок од три поени. Во претходниот натпревар (на 27 февруари со Корнел Биг Ред), Амброуз забележала четири асистенции, што претставува нејзин најдобар офанзивен резултат за таа сезона.

### НЖХЛ
Вп драфтот на Националната Женска Хокеарска Лига во 2015 година, била избрана од Њујорк Риветерс,  но никогаш не одиграла натпревар во лигата.

### КЖХЛ
Откако беше ослободена од кампот за централизација на Хокеј на Канада, Амброуз ја продале од Торонто Фјуриес во Лес Канадиен де Монтреал. На 13 декември, 2017 година, Фјуриес добиле избори од првата и третата рунда на драфтот на Канадска Женска Хокеарска Лига во 2018 година, избор од првата рунда во 2019 година, плус избор од третата рунда од во 2020 година. 

На нејзиното деби за Лес Канадиен на 16 декември, забележала две асистенции, вклучувајќи ја и асистенцијата за победничкиот гол во продолжението од Кајла Тутино, во победата од 5:4 против Маркам Тандер.

Со Лес Канадиен, Амброуз се појавила на Кларксон Купот во 2019 година, предизвикувајќи го Калгари Инферно. Амброуз имала асистенција во натпреварот, во кој загубиле со 5:2 од Калгари.

### ПЖХЛ
На 18 септември, 2023 година, Амброуз била избрана во првата рунда, од вкупно шест, од ПЖХЛ Монтреал на ПЖХЛ-драфтот во 2023 година. Таа била четвртата хокеарка што била заштитена од Монтреал на Експанзиониот драфт во 2025 година, откако новите тимови потпишале договори со две хокеарки од Викторија. Претходно, нејзините соиграчки Ан-Рене Десбјен, Мари-Филип Пулен и Лора Стејси биле први заштитени. 

## Меѓународна кариера
Амброуз била дел од канадската национална репрезентација за жени до 18 години, освојувајќи златен медал на Светското првенство за жени до 18 години во Чикаго во 2010 година. Како членка на екипата што освои златен медал, нејзината хокеарска картичка била претставена во серијата картички „Апер Дек“ во 2010 година во Светот на спортовите. Покрај тоа, таа учествувала на настанот „Канада прославува“ на 30 јуни во Едмонтон, Алберта, на кој биле признати канадските олимписки и светски шампиони во хокеј од сезоната 2009/10 година.

За време на сезоната 2011/12 година на Канадскиот национален хокеарски тим до 18 години, била членка на Канадскиот национален тим до 18 години, кој учествувал во серија од три натпревари против САД во август, 2011 година. Покрај тоа, била именувана за капитен на тимот. Таа, исто така, била дел од тимот на Онтарио Ред, кој го освоил златниот медал на канадското национално првенство за жени до 18 години во 2011 година. Во вториот натпревар од Светското првенство за жени до 18 години во 2012 година (одржано на 1 јануари, 2012 година), Ерин Амброуз освоила два поена во победата над Германија со резултат од 6:0. 

На 11 јануари, 2022 година, Амброуз била именувана како член од Олимпискиот тим на Канада за 2022 година.

На 9 јануари, 2026 година, била именувана во списокот на Канада за натпреварување на Зимските олимписки игри 2026.

## Награди и почести

* Награда од Директоратот, најдобар дефанзивец, Светско првенство за жени до 18 години на IIHF 2012. 

### НЦАА

* ECAC почетник на неделата (недела од 23 октомври 2012 година)
* ECAC хокеарски почетник на годината за 2013 година
* Втор тим на ECAC Ол-стар натпревар за 2013 година
* Ол-стар тим на All-USCHO.com 2013 
* Прв тим на Ол-Американците за 2014 година
* Финалистки за наградата „Пети Казмаер“ во Топ 10 за 2014 година
* Трета екипа на Ол-лигата на ECAC за хокеј за 2015 година
* Ол-стар натпревар во првиот тим на ECAC за хокеј за 2016 година
* 2016, Финалист за наградата за најдобар одбранбен играч на ECAC за хокеј
* Тим за хокеар на ECAC за целиот турнир за 2016 година

### КЖХЛ

* 2018–19, Одбранбен играч на годината во CWHL

### ПЖХЛ

* 2023–24, Одбранбен играч на годината во ПЖХЛ 
* Прв Ол-стар тим 2023–24 

## Личен живот
Во октомври, 2020 година, Амброуз напишала текст за ,,Хокеј Канада“, во кој детално ги опишува своите борби со депресијата и анксиозноста, откривајќи ја и нејзината хомосексуалност. Во декември, 2020 година, таа ветила дека ќе го донира својот мозок на науката за истражување на потрес на мозокот по нејзината смрт.

## Наоди

## Надворешни врски

* 

Категорија:Освојувачи на медали на Зимските олимписки игри 2026
Категорија:Освојувачи на медали на Зимските олимписки игри 2022
Категорија:Родени во 1994 година
Категорија:Натпреварувачи на Зимските олимписки игри 2026